open-index/open-wikipedia-markdown huggingface dataset:
Trāķija

250 px|right|thumb|Trāķijas teritorija uz mūsdienu Eiropas politiskās kartes
**Trāķija** (, , , ) ir vēsturisks un ģeogrāfisks reģions Eiropas dienvidaustrumos, Balkānu pussalas austrumos. Ģeogrāfiski reģions atrodas starp Egejas, Melno un Marmora jūrām. Uz sauszemes Trāķijas robežas ir Balkānu kalnu grēda ziemeļos un Rodopi dienvidos. 

Lielākā daļa no Trāķijas mūsdienās atrodas Bulgārijas teritorijā. Bulgārijā un Turcijā šo reģionu sauc arī par Rumēliju. Šis nosaukums nāk no turku valodas vārda *Rûm* ("Roma").

## Vēsture
Senākie iedzīvotāji šajā reģionā bija trāķieši.
Mūsu ēras 46. gadā to pakļāva Romas impērija un izveidoja Trāķijas provinci. Pēc Romas impērijas sabrukuma 395. gadā reģions bija daļa no Bizantijas impērijas. 15. gadsimtā Trāķiju iekaroja Osmaņu impērija. 1878. gadā Trāķija tika iekļauta Austrumrumēlijā, bet jau 1885. gadā apvienojās ar Bulgārijas kņazisti.

Pirmā Balkānu kara rezultātā praktiski visa Trāķija tika iekļauta Bulgārijā, bet drīz vien, pēc Otrā Balkānu kara, notika Trāķijas sadalīšana. Rietumtrāķija tika pievienota Grieķijai, bet Austrumtrāķija Turcijai. Daļu no Rietumtrāķijas un Austrumtrāķijas (arī Edirni) ieguva Grieķija 1920. gadā. Pēc aktīvās karadarbības beigām, pēc Pirmā pasaules kara, notika Trāķijas sadalīšana starp Bulgāriju, Grieķiju un Turciju, kas faktiski bija pēdējā reize, kad šis reģions tika dalīts, respektīvi, pēc Lozannas miera līguma Austrumtrāķiju un Edirni (līdz Maricas upei) ieguva Turcija, Rietumtrāķija palika Grieķijai, bet Ziemeļtrāķija — Bulgārijai.

## Ārējās saites
Scenārists

[thumb|230px|[Mario Pjuzo un Frānsisa Forda Kopola scenārijs filmai "Krusttēvs 2"]]
**Scenārists** jeb **scenārija autors** ir scenārija autors filmām, televīzijas seriāliem, teātra lugām vai datorspēlēm. Bieži filmas kinorežisors ir uzņemamās filmas scenārija autors vai līdzautors. Lielākā daļa scenāristu, kuri ir kļuvuši slaveni, iesāk savu scenārija rakstīšanu no sižeta ieceres. Viņi sacer scenāriju, vēl nepieņemti darbā vai nesaņemot apmaksu.

Scenārists var sacerēt oriģinālu sižetu vai adaptēt jau esošu sižetu. Scenāristi raksta scenārijus dažādām filmām, arī dokumentālajam kino.

## Labākie amerikāņu scenāristi
2006. gadā ASV scenāristu asociācijas biedri no vairāk nekā 1400 filmām izvēlējās 101 filmu ar labākiem scenārijiem.
No tām tika atlasītas desmit filmas ar labākajiem scenārijiem:
* "Kasablanka", Džuliusa un Filipa Epšteina adaptētais scenārijs, 1942. gads
* "Krusttēvs" Mario Pjuzo un Frānsiss Fords Kopola, 1972. gads
* "*Chinatown*" Roberts Taunijs, 1974. gads, kinorežisors Romans Polaņskis
* "Pilsonis Keins" Orsons Velss un Hermans Mankjevics, 1941. gads
* "Viss par Ievu" Hermans Mankjevics, 1950. gads
* "Enija Hola" Vudijs Allens un Māršals Brikmans, 1977. gads
* "Sanseta bulvāris" Čārlzs Brekets, Billijs Vailders un D.M. Maršmens, 1950. gads
* "*Network*" Pedijs Čajevskis, 1976. gads
* "Džezā tikai meitenes", Roberta Toerena un Maikla Logena stāsts pēc Billija Vaildera un A.L. Diamonda scenārija, 1959. gads
* "Krusttēvs 2" Mario Pjuzo un Frensiss Fords Kopola, 1974. gads

## Atsauces

## Ārējās saites
Rietumu pasaule

[250 px|right|thumb|Rietumu pasaules valstis (tumši zilā krāsā) pēc [Semjuels Hantingtons|Semjuela Hantingtona]]
**Rietumu pasaule** (arī **Rietumi**, **[[Rietumu kultūra]]**, **Rietumvalstis**, **Rietumu civilizācija**) ir termins, kuram ir dažādas no lietošanas konteksta (vēstures perioda, reģiona, sociālās situācijas un citiem aspektiem) atkarīgas nozīmes. Vienkāršoti Rietumu pasaule ir kulturālo, politisko un ekonomisko pazīmju kopums, kas apvieno Rietumu pasaules valstis un izdala tās uz citu pasaules valstu fona.

Rietumu pasaules koncepcijas pirmsākumi tiek saistīti ar Senās Grieķijas un Senās Romas civilizācijām Eiropā, kristietības rašanos un izplatīšanos, Lielo Shizmu 11. gadsimtā, kuras rezultātā notika kristietības sašķelšanās rietumu un austrumu daļās. Pēc viduslaikiem nozīmīgu iespaidu uz Rietumu kultūru atstāja Renesanse un Apgaismības laikmets. 18. un 19. gadsimtā, pateicoties ekspansīvajam koloniālismam, Rietumu pasaule izvērsās ārpus Eiropas robežām. Jēdziens *Rietumu pasaule* ieguva politisku pielietojumu kā pretstatījums Padomju blokam Aukstajā karā. Mūsdienu politiskajā un kulturālajā izpratnē ar Rietumu pasauli saprot Rietumeiropu, Ziemeļameriku, Austrāliju un Jaunzēlandi. Vairākas Ziemeļeiropas, Centrāleiropas un Austrumeiropas valstis pēc Aukstā kara ēras beigām kulturāli un politiski ir tuvinājušās vai jau kļuvušas par Rietumu pasaules daļu, tomēr strikta valstu kategorizēšana pēc to nacionālajām robežām joprojām rada zināmas problēmas šajā jautājumā.

## Ārējās saites
Dīns Buzanis

**Dīns Entonijs Buzanis** (; dzimis  Sidnejā, Austrālijā) ir austrāliešu futbolists ar grieķu radu rakstiem, vārtsargs.

## Klubu karjera
2007. gada janvārī Buzanis trīs nedēļas pavadīja ar "Liverpool" galveno komandu. Pēc šā pārbaudes laika viņam piedāvāja trīs gadu līgumu. Toreiz komandas galvenais treneris Rafaels Benitess un vārtsargu treneris apgalvoja, ka Buzanis ir pasaules labākais vārtsargs savā vecuma grupā.

Viņš tika izīrēts A-Līgas klubam "Sydney" un tika pieteikts 2007. gada AFC Čempionu līgai. Taču šajā turnīrā vārtsargs tā arī neizgāja laukumā. Tika prognozēts, ka 2008. gada janvārī viņa īres termiņš tiks pagarināts, taču "Liverpool" gribēja paturēt tuvākā redzes lokā. "Viņi vēlas, lai es progresēju straujāk. To es varu izdarīt ar rezervistu komandu. Taču, kas svarīgāk, pirmssezonas posmā trenēšos kopā ar pieaugušo vienību," - tā Buzanis.

Pēc atgriešanās Lielbritānijā pirmo maču vārtsargs aizvadīja  "Liverpool" U-18 komandā pret "Nottingham Forest" jauniešiem, nostāvot "sausā" - 3:0. Tā paša gada 4. decembrī Buzanis debitēja rezervistu komandā, nosargājot vārtus neskartus pret "Everton".

Nacionālās Konferences futbola līgas (piektā pēc spēka Anglijā) klubs "Wrexham" cerēja viņu iegūt 2009. gada jūlijā, taču tas nenotika. 26. novembrī viņš pievienojās "Accrington Stanley" komandai, kas spēlē pēc spēka ceturtajā līgā. Komanda viņu izīrēja līdz 2009./2010. gada sezonas beigām.

## Sasniegumi
**Western Sydney Wanderers**

* AFC Čempionu līga: 2014

## Atsauces

## Ārējās saites

* Profils "Liverpool" oficiālajā vietnē 
* OzFootball profils
Hāgas parks

thumb|300px|Hāgas parks vasarā

**Hāgas parks** ir viens no karaliskajiem nacionālajiem pilsētas parkiem.Tas atrodas Stokholmas pilsētas pievārtē, ziemeļu pusē, administratīvā atrašanās vieta ir Stokholmas lēnī, Solnas komūnā. Viņš ir To stokholmieši mēdz arī saukt vienkārši par Hāgu, cits nosaukums ir Gustaviānisks parks par godu tā radītājam karalim Gustavam III, pēc kura iniciatīvas parks tika radīts laika posmā no 1780. līdz 1797. gadam. Parku un tajā atrodošās celtnes ir veidojuši tādi arhitekti kā Frederiks Magnuss Pīpers, Luīzs Žans Desprezs, Kārlis Kristofers Gjorvels un Ulofs Tempelmans. Parks ir veidots, ietekmējoties no angļu parku stila veidošanas principiem. Hāgas parkam ir raksturīgas lielas zālāju platības, pusatvērti aploki, kas mijās ar apmežotām platībām.
Šo parku ir apdziedājis un dievinājis Zviedrijas dziesminieks, trubadūrs Kārlis Mikaels Belmans, kura patrons bija pats karalis Gustavs III.

## Būvniecības objekti parkā
* Hāgas pils
Hāgas pils, agrāk saukta par Karalienes paviljonu, ir viena no Zviedrijas karaliskās ģimenes pilīm,būvēta 1802.-1805. gadā. Pili pēc karaļa Gustava IV Ādolfa pasūtījuma radījis arhitekts Kārlis Kristofers Gjorvels. Tā atrodas ziemeļu pusē no Gustava III paviljona.Tā ir būvēta klasicisma stilā. Virs parādes ieejas atrodas plašs balkons, kurš balstās uz četrām somu marmora kolonnām..Hāgas pils ir valsts arhitektūras piemineklis.Apskatei pils nav pieejama.
Pašlaik pils ir kroņprinceses Viktorijas ģimenes rezidence.
* Ekotemplis
* Pilsdrupas (mākslīgi veidotas)
* Vara telts
* Gustava III paviljons
* Vecākā celtne parkā- Finnstugan (zviedru valodā)
* Vārti
* 1800. gadu villas
* Turku kiosks
* Ķīnas namiņš-paviljons
* Vecā Hāga- pirmā karaļa Gustava III dzīves vieta

## Citi apskates objekti
* Zviedrijas karaliskās ģimenes Karaliskā apbedījumu vieta Brunnsviken(zviedru valodā) līcī uz Karlsborga salas .
Karaliskā apbedījumu vieta ir kapsēta kopš 1922.gada Bernadotu dzimtas Zviedrijas karaliskās ģimenes locekļiem.Atrodas uz Karlsborga salas.Apbedījumi kapsētā kopš 1922. gada. Atvērta apskatei vasaras mēnešos ceturtdienās.
* Taureņu nams (darbojas kā muzejs)
Taureņu nams radīts 1989. gadā, ir viens no Stokholmas muzejiem, kurā var apskatīt vairākus tūkstošus dzīvu taureņu, ka arī putnus,Āzijas dārzu un Stokholmā vecāko ziemas dārzu.

## Ārējās saites
* Hāgas parks
* Būves Hāgas parkā
* www.gardenvisit.com
## Attēlu galerija

Attēls:Kinesiska Paviljongen 3.jpg|Ķīnas paviljons
Attēls:Gustav III Paviljong 1.jpg|Gustava III paviljons
Attēls:Ekotemplet 1a.jpg|Eko templis
Karaliskā apbedījumu vieta

thumb|250px|Karaliskā apbedījumu vieta
thumb|250px|Karaliskā apbedījumu vieta
thumb|250px|Karlsborga sala
**Karaliskā apbedījumu vieta** ir kapsēta kopš 1922. gada Bernadotu dzimtas Zviedrijas karaliskās ģimenes locekļiem. Tā atrodas Stokholmas pilsētas pievārtē, ziemeļu pusē, administratīvā atrašanās vieta ir Stokholmas lēnī, Solnas komūnā Hāgas parka teritorijā Brunnsviken(zviedru valodā) līcī uz Karlsborga salas.Atvērta apskatei vasaras mēnešos ceturtdienās.

Pirmais apbedījums šajā kapsētā notika 1922. gadā,kad tika apbedīta kroņprincese Margarēta, kurai pirms tam tika rezervēta vieta Stokholmas Doma baznīcā. Angļu izcelsmes kroņprincese Margarēta bija zināma kā mākslinieciskas dabas, kurai patika nodarboties ar dārzu kopšanu un savas dzīves laikā bija izteikusi nevēlēšanos tikt apbedītai kādā baznīcā.Savukārt, Riddarholma baznīcā,kas ir Zviedrijas vēsturiskais panteons- nekropole, karaliskās ģimenes atdusas vieta, praktiski nevija vairāk vietas jaunu apbedījumu veikšanai. Tā pakāpeniski Karlsborga sala kļuva par Karalisko apbedījumu vietu.Kapsētas ieeju ar tiltu, vārtiem un krustu pakalna virsotnē ir projektējis arhitekts Ferdinands Būbergs.Kopš tā laika visi Bernadotu dzimtas vīriešu kārtas locekļi ar savām sievām tiek apbedīti Karaliskajā apbedījumu vietā.

## Bernadotu dzimtas personas- apbedītās Karaliskajā apbedījumu vietā
* Kroņprincese Margarēta (1882-1920)
* Princis Gustavs Ādolfs (1904-1947)- pašreizējā karaļa tēvs.
* Princis Kārlis (1861-1951)
* Princese Ingeborga (1878-1958)
* Karaliene Luīze (1889-1965)
* Princese Sibilla (1908-1972)- pašreizējā karaļa māte.
* Karalis Gustavs VI Ādolfs ( 1882-1973)- pašreizējā karaļa priekštecis, vectēvs.
* Princis Bertils (1912-1997)-princeses Lilianas vīrs
* Grāfs Sigvards Bernadots fon Visborgs (1907-2002)-Grāfienes Mariannas Bernadotes fon Visborgas vīrs. 
* Princis Kārlis Bernadots (1911-2003)-Princeses Kristīnes Bernadotes vīrs.
## Bernadotu dzimtas personas- apbedītās citās vietās
* Karalis Gustavs V un Karaliene Viktorija apbedīti Riddarholma baznīcā;
* Prinču pāris Oskars un Ebba Bernadoti apbedīti Stokholmas Ziemeļu kapsētā;
* Princis Eužēnijs- apbedīts pie savas muižas Valdemarsuddē, Jūrgordenā;
* Princis Vilhelms- apbedīts Flēnas kapsētā;
* Lennards Bernadots- apbedīts Vācijā.

## Skatīt arī
* Zviedrijas monarhu uzskaitījums
* Hāgas parks
## Attēlu galerija

Attēls:Bertil of Sweden grave 2009 (2).jpg|Prinča Bertila kaps
Attēls:Gustaf VI Adolf, Margaret & Louise of Sweden grave 2009 (2).jpg|Karaļa Gustava VI Ādolfa, karalienes Luīzes, princeses Margarētas kaps
Attēls:Sigvard of Sweden grave 2009 Solna (2).jpg|Grāfa Sigvarda kaps
Attēls:Carl of Sweden (1861) & Ingeborg of Sweden (1897) family grave 2009 (2).jpg|Prinča Kārļa, princeses Ingeborgas,prinča Kārļa Bernadota kaps
Attēls:Haga Friedhof.jpg|prinča Gustava Ādolfa un princeses Sibillas kaps
Attēls:Royal Cemetery Sweden 2009 Solna (3).jpg|Kapsētā


## Ārējās saites
* www.findagrave.com
* www.royalcourt.se
* www.geocaching.com
* www.royaltyguide.nl
Pēters Gulāči

**Pēters Gulāči** (; dzimis  Budapeštā, Ungārijā) ir ungāru futbolists, vārtsargs. Kopš 2015. gada pārstāv Vācijas Bundeslīgas klubu *[[RB Leipzig]]*.

## Klubu karjera
2007. gadā *[[MTK Budapest FC|MTK Budapest]]* izīrēja Gulāči Anglijas klubam *[[Liverpool FC]]* uz vienu gadu. Pats spēlētājs gan spēlēja tikai rezerves komandā, kas uzvarēja rezervistu līgā. Liverpūles komandai bija iespēja izpirkt spēlētāja līgumu, ko viņi arī izdarīja pēdējā transfēru termiņa dienā — .

2009. gada janvārī viņš tika izīrēts *[[Hereford United F.C.|Hereford United]]* klubam, kura sastāvā debitēja Anglijas līgā, taču ceturtajā pēc spēka. Gulāči tur aizvadīja 18 spēles.

 Gulāči pievienojās *[[Tranmere Rovers F.C.|Tranmere Rovers]]*, kad viņu izīrēja uz septiņām dienām. Jau nākamajā dienā viņš debitēja vienībā. Īres ilgums tika pagarināts vēl par divām nedēļām. Vēlāk tika izīrēts citam Anglijas klubam *[[Hull City A.F.C.|Hull City]]*.

No 2013. līdz 2015. gadam pārstāvēja Austrijas klubu *[[FC Red Bull Salzburg|Red Bull Salzburg]]*. 2015. gada jūlijā pārgāja uz Vācijas klubu *[[RB Leipzig]]*.

## Karjera izlasē
Kopā ar Ungārijas U-20 vecuma grupas valstsvienību viņš ieguvis trešo vietu pasaules meistarsacīkstēs. Ungārijas izlasē debitēja  pret Dānijas izlasi. Tika iekļauts komandas sastāvā 2016. gada Eiropas čempionātā, taču laukumā neizgāja. Spēlējis arī 2020. un 2024. gada Eiropas čempionātā.

## Sasniegumi
**Red Bull Salzburg**

* Austrijas Bundeslīga: 2013—14, 2014—15
* Austrijas kauss: 2013—14, 2014—15

'''Ungārijas U-20 izlase

* FIFA U-20 Pasaules čempionāts trešā vieta: 2009

## Atsauces

## Ārējās saites

* LFChistory.net profils
Danjels Sančess Ajala

**Danjels Sančess Ajala** (; dzimis  Sauseho, Spānijā) ir spāņu futbolists, aizsargs.

## Klubu karjera
2007. gada septembrī Ajala piekrita pāriet uz angļu klubu "Liverpool", noraidot profesionāļa kontrakta piedāvājumu no "Sevilla", kur viņš bija pavadījis vairākas jauniešu sezonas. "Liverpool" samaksāja "Sevilla" kompensāciju un parakstīja trīs gadu līgumu ar aizsargu.

2007./2008. gada sezonā viņš spēlēja U-18 vecuma grupas komandā, bet nākamajā jau bija izkarojis vietu rezervistu vienībā. Neskatoties uz savainojumu, viņš piedalījās arī FA Jaunatnes kausa finālā, kur tika uzveikta Londonas "Arsenal" jauniešu komanda.

 viņš debitēja pieaugušo komandā mačā pret Totenhemas "Hotspur", nomainot savainoto Martinu Škrtelu. Savukārt pirmais mačs, kurā viņš izgāja sākumsastāvā, bija pret "Stoke City" Enfīldas stadionā trīs dienas vēlāk.

 tika paziņots, ka Ajala parakstījis jaunu līgumu ar "Liverpool" vienību, tādējādi paliekot komandā līdz 2012. gadam.

## Atsauces

## Ārējās saites

* Profils "Liverpool" oficiālajā vietnē 
* Profils LFCHistory.net vietnē
An-2

**An-2** (, NATO terminoloģijā: *Colt*; sarunvalodā: ***kukuruzņiks*** ()) ir vienmotora biplāns, kas tiek ražots kopš 1947. gada. Lidmašīnai ir vairākas modifikācijas — pasažieru, kravas, ugunsdzēšamā, meteoroloģijas, lauksaimniecības lidmašīna, kā arī vairākas versijas — uz riteņiem, slēpēm un hidroplāna versija. Nosaukumu "kukuruzņiks" lidmašīna ieguva 20. gadsimta piecdesmitajos gados, kad to sāka plaši izmantot lauksaimniecībā, lai apstrādātu kukurūzas un citu kultūru laukus.

Lidmašīnas konstruktors bija Oļegs Antonovs. Padomju Savienībā sērijveidā An-2 lidmašīnas ražoja no 1947. līdz 1960. gadam. Kopumā šajā laikā tika saražotas vairāk nekā 5000 šī modeļa lidmašīnas. Kopš 1960. gada pēc Padomju Savienības licences An-2 ražoja Ķīnā, kā arī Polijā. Ķīnā modificētais An-2 variants tiek ražots joprojām. Polijā An-2 ražoja līdz pat 1992. gadam kopumā saražojot aptuveni 12 tūkstošus lidmašīnu. Eksports tika veikts uz 26 pasaules valstīm.

An-2 plaši tika ekspluatēta Padomju Savienībā, kur to izmantoja kravas un pasažieru transportēšanai vietējās līnijās. Lauksaimniecībā ar tās palīdzību apstrādāja laukus. Lidmašīnas spēja nosēsties uz negruntētiem skrejceļiem un nelielais ieskrējiena attālums ļāva An-2 plaši izmantot arī valsts maz apdzīvotajos reģionos.

## An-2 Latvijas armijā
LBS Gaisa spēku rīcībā ir četri An-2, kas tika ražoti no 1961. līdz 1982. gadam. Galvenā šī tipa lidmašīnu priekšrocība ir to izturība un zemās lidojuma izmaksas. Trīs no tām jau ir atjaunotas, vēl viena ir iekonservēta, jo šobrīd ir vissliktākajā stāvoklī. Tās atjaunošana plānota nākamo divu gadu laikā.

## Tehniskie dati

* Apkalpe: 1 — 2
* Pasažieri: 12 pasažieri
* Garums: 12,4 metri
* Augšējā spārna platums: 18,2 metri 
* Apakšējā spārna platums: 14,2 metri
* Augstums: 4,1 metri
* Spārnu laukums: 71,51 metri
* Tukšas lidmašīnas svars: 3300 kilogrami
* Pilnas lidmašīnas svars: 5500 kilogrami
* Kravas svars: 2140 kilogrami
* Maksimālais ātrums: 258 km/h
* Kruīza ātrums: 190 km/h
* Maksimālais nolidojums: 845 kilometri
* Maksimālais lidošanas augstums: 4500 metri

## Atsauces
Neitans Eklstons

**Neitans Džefrijs Juniors Eklstons** (; dzimis  Mančestrā, Anglijā) ir angļu futbolists, uzbrucējs.

## Klubu karjera
### "Liverpool"
Uz Liverpūles komandas sitēmu Eklstons pārcēlās no "Bury" jau 15 gadu vecumā. 2009./2010. gada sezonā viņš pastāvīgi spēlēja "Liverpool" rezervistu komandas sastāvā pēc aizvadītas sezonas U-18 vienībā. 27. augustā, savā debijas mačā rezervistu sastāvā, Eklstons guva divus vārtus, kuri gan nepalīdzēja uzveikt Blekbērnas "Rovers" - 2:3.

 Eklstonu izsauca uz pieaugušo komandu, gatavojoties UEFA Čempionu līgas mačiem grupu turnīrā.

"Liverpool" komandā viņš debitēja tā paša gada 28. oktobrī, kad nomainīja Filipu Dēgenu Līgas kausa mačā ar Londonas "Arsenal". Dažas dienas vēlāk viņš debitēja arī Anglijas Premjerlīgā, kad izgāja laukumā spēlē ar "Fulham".

### "Huddersfield Town"
 uzbrucējs pievienojās Pirmās līgas klubam "Huddersfield Town", liverpūlieši viņu izīrēja uz mēnesi. Savā debijas spēlē divas dienas vēlāk pret "Yeovil Town" Eklstons guva vārtus, kas palīdzēja uzvarēt ar 1:0.

1. februārī "Liverpool" paziņoja, ka pagarina īres termiņu līdz . Savā trešajā spēlē komandā, pret "Gillingham", viņš rupji pārkāpa noteikumus pret pretinieku spēlētāju mača 26. minūtē, par ko saņēma trīs spēļu diskvalifikāciju.

Pēc "Huddersfield" zaudējuma izslēgšanas maču pusfinālā pret "Milwall" Eklstons atgriezās "Liverpool" sastāvā. "Huddersfield" viņš aizvadīja kopsummā 12 spēles un guva vienus vārtus.

## Karjeras statistika

## Atsauces

## Ārējās saites

* Profils "Liverpool" oficiālajā vietnē 
* Profils BBCSport vietnē 
* LFCHistory.net profils 
* ESPN profils
Aļģirds Brazausks

**Aļģirds Brazausks** (;  — ) bija pirmais Lietuvas prezidents (1993—1998) pēc Lietuvas valstiskuma atjaunošanas un Lietuvas premjerministrs no 2001. līdz 2006. gadam.

2018. gadā vēsturnieku un sabiedrības aptaujā atzīts par Lietuvas simtgades sesto svarīgāko cilvēku aiz Jona Basanaviča, Antana Smetonas, Vītauta Landsberģa, Valda Adamkus un Jona Žemaiša.

## Dzīvesgājums

Dzimis 1932. gadā Rokišķos ierēdņa ģimenē. 1951. gadā viņš beidza mācības Kaišadores vidusskolā un sāka studijas Kauņas Politehniskajā institūtā, kuras beidza 1956. gadā, iegūstot hidrotehnikas inženiera specialitāti.

Bijis Lietuvas PSR Celtniecības materiālu rūpniecības ministrs (1965—1967), Lietuvas PSR Valsts plāna priekšnieka pirmais vietnieks (1967—1977), Lietuvas PSR Komunistiskās partijas sekretārs (1977—1987). No 1988. līdz 1989. gadam — Lietuvas Komunistiskās partijas pirmais sekretārs. Brazauska vadībā Lietuvas Komunistiskā partija iestājās par Lietuvas valsts neatkarību, atdalījās no PSRS Komunistiskās partijas un tika pārveidota par sociāldemokrātisku tipa partiju (mūsdienās Lietuvas sociāldemokrātu partija). Pēc 1992. gada Seima vēlēšanām Brazausks kļuva par parlamenta priekšsēdētāju, bet 1993. gadā ar 60% balsu tika ievēlēts par Lietuvas prezidentu. Vēlāk paziņoja, ka aiziet no aktīvās politikas, tomēr 2001. gadā kļuva par Lietuvas premjerministru. 2006. gadā demisionēja. Miris 2010. gadā.

## Atsauces

## Ārējās saites
Birgita Ingeborga Alise

**Birgita Ingeborga Alise** (; dzimusi , mirusi ) bija Zviedrijas un Hoencollernu princese (oficiālais tituls "Viņas Karaliskā Augstība, Birgita, Zviedrijas un Hoencollernu princese").

## Dzīvesgājums
Dzimusi 1937. gadā Zviedrijas prinča Gustava Ādolfa un viņa sievas Sibillas ģimenē kā otrais bērns, karaļa Kārļa XVI Gustava un princešu Margarētas, Dezirē un Kristīnes māsa.
 viņa saderinājās ar Hoencollernas—Zigmaringenas princi Johannu Georgu, drīz pēc tam,  viņi apprecējās Stokholmas pils Karalistes zālē, kā arī piecas dienas vēlāk salaulājās Zigmaringenas pils baznīcā. Hoencollernas prinču pāris ilgu laiku dzīvoja Minhenē, vēlāk Birgita dzīvoja atsevišķi Maļorkā Spānijā. Viņiem ir trīs bērni - princis Karls Kristians, dzimis 1962. gadā, princese Dezirē, dzimusi 1963. gadā, princis Hubertus, dzimis 1966. gadā.

Viņa nodarbojās ar golfu un labdarību, tradicionāli katru gadu Maļorkā piedalījās Zviedrijas Nacionālās dienas un Lūcijas dienas svinībās.

Mirusi 2024. gadā Maļorkā.

## Attēli

Attēls:Princess Birgitta and Johan Georg von Hohenzollern cortège 1961.jpg|Birgitas kāzas
Attēls:Hagasessorna 1950s.jpg|Birgita (otrā no labās) ar māti, māsām un brāli


## Ārējās saites
Martins Škrtels

**Martins Škrtels** (; dzimis  Handlovā, Čehoslovākijā) ir bijušais slovāku futbolists, aizsargs un Slovākijas futbola izlases dalībnieks.

## Klubu karjera
Savu profesionāļa karjeru viņš uzsāka FK AS Trenčín komandā, kur laika posmā no 2001. līdz 2004. gadam aizvadīja 45 mačus un guva 8 vārtus.

### "Zenit"
 aizsargs debitēja savā jaunajā darba vietā — Krievijas Premjerlīgas klubā Sanktpēterburgas "Zenit". Tiesa, debija Krievijas kausā. Pats futbolists atzina, ka klubā iejuties ātri, jo tajā bijuši vairāki čehu un slovāku futbolisti.

Pēc aizvadītām 113 spēlēm "Zenit" rindās par viņu interesi izrādīja "Valencia", Totenhemas "Hotspur", "Everton" un Ņūkāslas "United". Taču Škrtels galu galā nonāca "Liverpool" rindās.

### "Liverpool"
Liverpūles komandā viņš pievienojās , parakstot četru ar pusi gadu ilgu līgumu. Par viņu "Liverpool" samaksāja iepriekšējam klubam 6,5 miljonus sterliņu mārciņu. Par jauno spēlētāju tobrīdējais galvenais treneris Rafaels Benitess sacīja: "Viņš ir agresīvs, ātrs un labi spēlē ar galvu. Uzskatu, ka Škrtels ir labs papildinājums gan nākotnei, gan tagadnei."

Premjerlīgā viņš debitēja mačā ar "Aston Villa". Lai gan Škrtels iesākumā jaunajā komandā izcēlās ar vairākām kļūdām, futbolists kļuva par stabilu pamatsastāva aizsargu. Viņš arī ieguva mača labākā spēlētāja balvu "Liverpool" oficiālajā vietnē internetā spēlē pret "Everton", savā pirmajā Mērzisaidas derbijā.

Savus pirmos vārtus "Liverpool" sastāvā viņš guva , mačā ar Mančestras "City", kas noslēdzās ar rezultātu 2:2. Nākamā gada 26. februārī viņš iedzīvojās nepatīkamā savainojumā, traumējot labo kāju.

## Karjera izlasē
Škrtels ir ticis iekļauts vairāku Slovākijas futbola jaunatnes izlašu sastāvos, taču pieaugušo valstsvienībā debitēja 2004. gadā. Viņš arī ticis izvēlēts 2010. gada Pasaules Kausa izcīņas finālturnīram. Tieši Škrtela sniegums deva lielu artavu slovāku uzvarai pār itāļiem, kas ļāva Slovākijai izkļūt no apakšgrupas.

## Karjeras statistika

## Sasniegumi
**Zenit**

* Krievijas Premjerlīga: 2007

**Liverpool**

* Anglijas Līgas kauss: 2011–12

**İstanbul Başakşehir**

* Turcijas Superlīga: 2019–20

**Individuālie sasniegumi**

* Slovākijas gada futbolists: 2007, 2008, 2011, 2012
* ''Liverpool'' gada labākais spēlētājs: 2012

## Atsauces

## Ārējās saites

* Profils "Liverpool" oficiālajā vietnē 
* Neoficiālā Škrtela fanu vietne 
* LFCHistory.net profils 
* ESPN profils
Depo (stacija)

**Depo** ir pieturas punkts Rīgā, Kurzemes rajonā, Zasulauka apkaimē. Pieturas punkts atrodas blakus Vagonu remonta centram "Zasulauks" (bijušajam Zasulauka lokomotīvju depo; vēlāk Zasulauka motorvagonu depo). Depo pietur elektrovilcieni, kas kursē maršrutā Rīga—Tukums (daļa vilcienu šajā pieturā nepietur). Pieturas punktā biļešu kase ir slēgta.

## Vēsture
Depo pieturas punkts atvērts 1960. gadā.

## Attēlu galerija

Attēls:Depo Zasulauks op.jpg|Depo pieturas punkta ēka 2009. gadā
File:Sliežu ceļi Zasulauka depo.jpg|Sliežu ceļi Rīgas virzienā
File:Sliežu ceļi Zasulauka depo 2.jpg|Sliežu ceļi Tukuma virzienā
Attēls:Zasulauka depo 2.JPG|VRC ēka
Attēls:Vecie vagoni Zasulauka depo 2.JPG|Vecs ER2 galvas vagons Zasulauka depo
Attēls:Zasulauka depo 5.JPG|Tukšās sliedes Zasulauka depo pēc veco vagonu pārdošanas metāllūžņos (2011. gads)
Attēls:Zasulauka depo 6.JPG|Vecie dīzeļvilcieni Zasulauka depo 2010. gadā


## Atsauces

## Ārējās saites

* Vilcienu remonts Zasulaukā
Boriss Spaskis

**Boriss Spaskis** (; dzimis  Ļeņingradā; miris ) bija PSRS un Francijas šahists, desmitais pasaules čempions šahā (1969—1972).

Spaska spēle pret Robertu Fišeru Reikjavīkā 1972. gadā kļuva par starptautisku sensāciju un bija pazīstama kā "gadsimta mačs". Pēc zaudējuma pret viņu Padomju Savienībā izturējās nelabvēlīgi, tādēļ Spaskis 1976. gadā emigrēja uz Franciju, bet 2012. gadā atgriezās Krievijā.

Spaskis nomira 2025. gada 27. februārī 88 gadu vecumā.

## Atsauces

## Ārējās saites

* Par Borisu Spaski krugosvet.ru
Princese Dezirē

**Dezirē Elizabete Sibilla Silveršiolda** (dzimusi , mirusi ) bija Zviedrijas princese un baronese. Viņa bija prinča Gustava Ādolfa un princeses Sibillas ģimenes trešā meita, kā arī karaļa Kārļa XVI Gustava un princešu Margarētas, Birgittas un Kristīnes māsa.

Princese Dezirē, tāpat kā visas viņas māsas, mācījās Franču ģimnāzijā Stokholmā, vēlāk studēja valodas Šveicē. Viņa ir ieguvusi izglītību kā bērnudārza skolotāja, kā arī studējusi tekstila tehnikas zinātni Konstfaka tehniskajā augstskolā Stokholmā.
1964. gada 5. jūnijā viņa Stokholmas Doma baznīcā salaulājās ar baronu Niklasu Silveršioldu jaunāko, dzimušu 1934. gadā.
Silveršioldu pāris dzīvo Kobergas pilī Vesterjētlandē, viņa tituls ir *princese Dezirē, baronese Silveršiolda*.

Pārim bija dēls Karls Otto Edmunds Silveršiolds (dzimis 1965. gadā, precējies ar Mariju Fredriksoni, meita Anna Margareta Sibilla Dezirē), un meita Kristīne Luīze Eva Madeleine (dzimusi 1966. gadā, precējusies ar baronu Hansu Luīzu Žerāru, bērni Estelle Luīze Dezirē, Karls Žerārs un Freds Luīzs Žerārs).

## Galerija

Princess Désirée wedding cermony 1964.jpg|Kāzās
Hagasessorna 1950s.jpg|Starp māsām (trešā no labās) ar māti princesi Sibillu
Princess Désirée wedding 1964.jpg|Kāzās


## Ārējās saites
Princese Kristīne

**Kristīne Luīze Helēna Magnusona kundze** ir Zviedrijas princese , dzimusi 1943. gada 3. augustā Hāgas pilī. Viņa ir prinča Gustava Ādolfa un princeses Sibillas ģimenes jaunākā meita, kā arī karaļa Kārļa XVI Gustava jaunākā māsa un princešu Margarētas, Birgittas un Dezirē māsa.

## Izglītība
Princese Kristīne mācījās Franču ģimnāzijā, kuru beidza 1963. gada 13. maijā, tad turpināja studijas Stokholmas Universitātē, kurā apguva valodas. Kopā ar savu draudzeni studēja arī Hārvarda Universitātes Radkliffa koledžā ASV.
## Ģimene
Ar savu nākamo vīru, ģenerālkonsulu Tordu Magnusonu (dzimušu Stokholmā, 1941. gada 7. aprīlī), princese Kristīne iepazinās kādu pusdienu laikā Stokholmā 1961. gadā. Viņi apprecējās 1974. gada 15. jūnijā. Sakarā ar to, ka Kristīne apprecējās ar nekaralisku personu, viņa pazaudēja titulu *Viņas Karaliskā Augstība*, tā vietā iegūstot goda titulu *Princese Kristīne, Magnusona kundze*, taču pati titulu nelieto un sevi dēvē par Kristīni Magnusonu. Ģimenei ir trīs bērni, visi dēli: Gustavs, dzimis 1975. gadā, Oskars, dzimis 1977. gadā un Viktors, dzimis 1980. gadā. Sākumā ģimene dzīvoja Ulriksdāla pils parka Beilonas villā, vēlāk ģimene pārvācās uz Stokholmas vecpilsētu, kurā dzīvo joprojām.

## Loma karaļnamā
Princese Kristīne pārējo māsu princešu vidū visbiežāk ņem dalību oficiālo pienākumu veikšanā, viņa pārņēma arī savas mātes, princeses Sibillas pienākumus pēc viņas nāves. Aktīvi ir darbojusies Zviedrijas Sarkanajā krustā un ir bijusi tā vadītāja no 1993. gada līdz 2002. gadam, kā arī veikusi Starptautiskā Sarkanā krusta pienākumus. Princese Kristīne ieņem 216. vietu kā Britānijas troņa mantiniece.

## Attēli


Attēls:Hagasessorna 1950s.jpg|Princese Kristīne (pirmā no kreisās) ar māti princesi Sibillu, māsām un brāli


## Skatīt arī
* Zviedrijas karaliskā ģimene
* Zviedrijas monarhu uzskaitījums
* Karaliskā apbedījumu vieta
* Hāgas pils
Višgorodoka

**Višgorodoka** (, ; agrāk **Višgoroda**, **Augšpils**) ir ciems Krievijas Federācijā, kas no 1920. līdz 1940. gadam bija Latvijas Republikas, bet no 1940. līdz 1944. gadam — Latvijas PSR teritorijas sastāvā. Atrodas pie Krievijas galvenā autoceļa A116 (E262), kas savieno Ostrovu un Latvijas robežu, cauri ciemam tek Ladas upe. Šobrīd ciemā dzīvo nedaudz mazāk kā 500 iedzīvotāju. Višgorodokā atrodas Augšpils pilskalns ar 15. gadsimta krievu cietokšņa atliekām un 19. gadsimta beigās celto Sv. Borisa un Gļeba pareizticīgo baznīcu. 2015. gadā Višgorodokas pagasts kā teritoriālā vienība tika likvidēts. Ciems atrodas Pitalovas rajona Gauru pagastā ().

Starpkaru periodā ciems bija teritorijā, ko Latvijā iekļāva no bijušās Pleskavas guberņas Ostrovas apriņķa. Višgoroda kļuva par Jaunlatgales apriņķa (vēlāk Abrenes apriņķa) Višgorodas pagasta centru. 1926. gadā Višgorodai piešķīra biezi apdzīvotas vietas statusu. 1931. gadā ciemu pārdēvēja par Augšpili. 1944. gada 23. augustā Augšpils pagastu kopā ar Abreni un vēl 5 pagastiem pievienoja Krievijas PFSR jaunizveidotajam Pleskavas apgabalam. Pēc Latvijas neatkarības atjaunošanas 1991. gadā tā *de facto* palika Krievijas sastāvā, bet pēc Latvijas un Krievijas robežlīguma ratificēšanas 2007. gadā Latvija arī *de iure* atteicās no pretenzijām uz šo teritoriju.

## Atsauces

## Ārējās saites
Mercury septītnieks

right|thumb|220px|Aizmugurē: Šepards, Grisoms, Kūpers; piekšā: Širra, Sleitons, Glens, Kārpenters. Šis 1960. gada attēls ir vienīgais, kur nofotografēti visi septiņi astronauti kopā savos sudrabotajos skafandros 
**''Mercury'' septītnieks** () bija ASV pirmo septiņu astronautu grupa. To NASA izvēlējās  Mercury projektam. Grupas locekļi piedalījušies ne tikai *Mercury* lidojumos, bet arī Gemini, Apollo un Space Shuttle misijās.

## Grupas locekļi
* Alans Šepards (*Alan Bartlett Shepard Jr.*, 1923.—1998.), USN
:MR-3 (''Freedom 7''), Apollo 14
* Virdžils Grisoms (*Virgil Ivan (Gus) Grissom*; 1926.—1967.), USAF
:MR-4 (''Liberty Bell 7''), Gemini 3, Apollo 1
* Džons Glens (*John Herschel Glenn Jr.*; 1921.—2016.), USMC
:MA-6 (''Friendship 7''), STS-95
* Skots Karpenters (*Malcolm Scott Carpenter*; 1925. — 2013.), USN
:MA-7 (''Aurora 7'')
* Volters Širra (*Walter Marty (Wally) Schirra Jr.; 1923.—2007.), USN
:[[Mercury-Atlas 8|MA-8 (*Sigma 7*)]], [[Gemini 6A]], [[Apollo 7]]
* [[Gordons Kūpers]] (*Leroy Gordon Cooper Jr.; 1927.—2004.), USAF
:MA-9 (''Faith 7''), Gemini 5
* Donalds Sleitons (*Donald Kent (Deke) Slayton*; 1924.—1993.), USAF
:Apollo-Soyuz Test Project
Mārtins Kellijs

**Mārtins Kellijs** (; dzimis  Mērzisaidā, Anglijā) ir angļu futbolists, aizsargs.

## Klubu karjera
2007. gads|2007]]. gada vasarā Kellijs no jauniešu futbola akadēmijas tika pārcelts uz "Liverpool" komandu. Kluba oficiālajā vietnē internetā futbolists atklāja, ka ir ļoti iepriecināts par doto iespēju, par spīti tam, ka teju divus gadus izlaidis muguras savainojumu dēļ. Viņš iekļuva "Liverpool" rezervistu komandā 2007./2008. gada sezonā, kad tā uzvarēja savā līgā.

Pirms 2008./2009. gada sezonas Kellijam tika piešķirts formastērps galvenajā komandā. 2008. gada novembrī viņš pirmo reizi tika izsaukts uz "Liverpool" maču, taču palika rezervē UEFA Čempionu līgas spēlē pret Marseļas "Olympique". Tieši Čempionu līgā aizsargs debitēja galvenajā vienībā, nomainot Džeimiju Karageru pret "PSV Eindhoven" .

Liverpūles kluba pamatsastāvā Kellijs debitēja  Čempionu līgas spēlē pret Lionas "Olympique". 74. minūtē savainojuma dēļ viņš laukumu pameta. "Liverpool" oficiālajā vietnē aizsargam piešķīra labākā spēlētāja apbalvojumu fanu aptaujā. Kellijam konstatēja cirkšņa traumu. Futbolists atgriezās ierindā , kad izgāja laukumā UEFA Eiropas līgas mačā ar "Unirea Urziceni". Neilgi pēc tam viņš debitēja arī Premjerlīgā, nomainot Glenu Džonsonu spēlē ar "Portsmouth".

 klubs izīrēja Kelliju līdz sezonas beigām Pirmās līgas komandai "Huddersfield Town". 18. aprīlī savas profesionāļa karjeras laikā viņš pirmo reizi guva vārtus, tas notika pret "Wallsall", ko "Huddersfield" uzvarēja ar 3:2.

2012. gads|2012.]] gada 22. maijā Kellijs debitēja Anglijas izlasē spēlē pret Norvēģiju.

## Karjeras statistika

## Atsauces

## Ārējās saites

* Profils "Liverpool" oficiālajā vietnē 
* LFChistory.net profils 
* ESPN profils
Movsess Silikjans

**Movsess Silikjans** (; 1862 — 1937) bija Krievijas impērijas armijas un vēlāk Armēnijas armijas ģenerālmajors.

## Biogrāfija

Dienestu Krievijas impērijas armijā uzsācis 1884. gadā. Mācījies Maskavas Militārajā ģimnāzijā un pēc tam Aleksandra kara skolā. Pabeidzis arī Virsnieku strēlnieku skolu. Dienestu armijā sācis kā bataljona adjutants. Pirms Pirmā pasaules kara sākuma bijis Erevānas komandanta palīgs.

Pirmā pasaules kara laikā karojis Kaukāza frontē pret Osmaņu impēriju. Sākumā komandēja pulku, bet vēlāk tika iecelts par Vanas grupas komandieri. Izcēlies kaujās, kurās tika ieņemtas vairākas Osmaņu impērijas pilsētas un teritorijas mūsdienu Turcijas austrumu daļā, par ko apbalvots ar vairākiem ordeņiem un ieguvis ģenerālmajora dienesta pakāpi.

Pēc Kaukāza frontes sabrukuma un krievu karaspēka aiziešanas Silikjans atvaļinājās no dienesta, tomēr jau 1918. gada janvārī tika iecelts par 1. armēņu strēlnieku divīzijas komandieri. Īsā laikā viņš radīja kaujasspējīgas regulārās armijas vienības, kuru uzdevums bija atvairīt turku uzbrukumus. Drīz vien viņš tika iecelts par Erevānas armijas grupas komandieri. 1918. gada maijā, kad turki, ieņēmuši Aleksandropoli, uzsāka uzbrukumu Erevānas virzienā, Silikjans uzņēmās visu regulāro un zemessardzes vienību komandēšanu. Divās kaujās pie mūsdienu Armēnijas un Turcijas robežas Silikjana komandētās vienības uzvarēja turkus un tā tika nosargāta Ararata ieleja, kas neļāva turku karaspēkam virzīties tālāk Armēnijas teritorijā. Viens no šo kauju dalībniekiem, vēlākais PSRS maršals, Ovaness Bagramjans sacīja, ka Silikjans bija "visapdāvinātākais no visiem tā laika armēņu ģenerāļiem". 1920. gada rudenī Silikjans komandēja armēņu karaspēku pie Aleksandropoles, cenšoties apturēt vairākkārt lielāko turku revolucionāru karaspēku (Turcijas neatkarības karš).

No dienesta atvaļinājies, kad Armēnijā pie varas nāca boļševiki. Pēc tam strādājis dažādās padomju iestādēs. 1937. gadā represēts. Hruščova valdīšanas laikā reabilitēts. 
 
## Atsauces
Alba

**Alba** var būt:
* Alba — liturģisks apģērbs;
* Skotija (*Alba* ir Skotijas nosaukums skotu gēlu valodā).

## Cilvēki ar šādu uzvārdu
* Džesika Alba (*Jessica Alba*; 1981) — amerikāņu aktrise;
* Žordi Alba (*Jordi Alba*; 1989) — spāņu futbolists.
Stīvens Darbijs

**Stīvens Marks Darbijs** (; dzimis  Liverpūlē, Anglijā) ir bijušais angļu futbolists, aizsargs.

## Klubu karjera
 "Liverpool" paziņoja, ka sastāvam pievienos piecus futbolistus no jaunatnes akadēmijas un Darbijs bija viens no viņiem. Viņš piedalījās FA Jaunatnes kausa finālos 2006. un 2007. gadā, kad abas reizes "Liverpool" triumfēja, pārspējot attiecīgi Mančestras "City" un Mančestras "United". Pirmajā no tiem viņš bija komandas kapteinis.

Darbijs tika iekļauts galvenās vienības sastāvā UEFA Čempionu līgas mačam pret "Galatasaray" 2006. gada decembrī, taču uz laukuma neizgāja. Uzreiz pēc mača Stambulā viņš devās uz jauniešu komandu, kuras sastāvā nospēlēja pilnu maču. 2007./2008. gada sezonā aizsargs bija kapteinis "Liverpool" rezervistu vienībā, kas uzvarēja savā līgā. Viņš izpelnījās vairākas uzslavas no komandas galvenā trenera Garija Ableta.

Savu pirmo maču "Liverpool" sastāvā viņš aizvadīja 2008. gada novembrī Līgas kausa ceturtās kārtas spēlē ar Totenhemas "Hotspur", izejot laukumā uz maiņu.  viņš debitēja Čempionu līgā, spēlējot pret "PSV Eindhoven".  Darbijs pagarināja līgumu ar klubu uz trim gadiem.

Pirmā iziešana "Liverpool" sākumsastāvā aizsargam bija Čempionu līgas spēlē ar "Fiorentina" , ko liverpūlieši gan zaudēja ar 1:2. Nākamā reize bija FA kausa spēlē pret "Reading". Savukārt Premjerlīgā futbolists debitēja  pret "Hotspur", 90. minūtē nomainot Filipu Dēgenu.

 Darbijs tika izīrēts "Swindon Town" klubam līdz sezonas beigām. Komandas sastāvā aizvadīja 14 līgas spēles.

## Atsauces

## Ārējās saites

* Profils "Liverpool" oficiālajā vietnē 
* LFChistory.net profils 
* ESPN profils
Nebīls El Zhars

**Nebīls El Zhars** (, ; dzimis  Alesā, Francijā) ir Francijā dzimis marokāņu futbolists, pussargs, bijušais Marokas futbola izlases dalībnieks.

## Klubu karjera
Savu karjeru El Zhars uzsāka vietējā "OAC Alès" jauniešu klubā, no kurienes pārcēlās uz "Nîmes Olympique", bet pēc tam pārgāja uz "Saint-Étienne". Ar "Liverpool" līgumu viņš parakstīja 2006. gada oktobrī un jau 3. oktobrī debitēja rezervistu vienībā. Nedēļu vēlāk futbolists guva arī savus pirmos vārtus rezervistu sastāvā.

Galvenajā komandā El Zhars debitēja , izejot laukumā uz maiņu pret "Portsmouth". 2006./2007. gada sezonā viņš piedalījās vēl divos "Liverpool" mačos. Pirmoreiz pamatsastāvā galvenajā vienībā viņš izgāja "Carling Cup" ietvaros pret "Cardiff City" , tajā arī pirmie gūtie vārti. Pirms 2008./2009. gada sezonas viņš nomainīja formastērpa numuru no 42 uz 31.

2008./2009. gada sezonā viņš regulāri sāka spēlēt "Liverpool" sastāvā.  pussargs pirmo reizi karjerā uz Premjerlīgas maču izgāja komandas sākumsastāvā. Liverpūles vienība ar 0:2 zaudēja "Middlesborough". Tā paša gada 11. jūlijā viņš pagarināja līgumu, kas paredz, ka futbolists klubā paliks līdz 2012. gadam.

## Karjera izlasē
Lai gan El Zhars ir dzimis Francijā, viņš izlēma starptautiskās sacensībās pārstāvēt savu vecāku dzimteni - Maroku. Taču vairākās jauniešu izlasēs viņš ir spēlējis Francijas sastāvā. 2005. gada pasaules čempionātā jauniešiem pussargs ar marokāņiem aizkļuva līdz pusfinālam. 
 El Zhars savā pirmajā spēlē Marokas pieaugušo izlasē guva vārtus pret Beļģiju uzvarā ar 4:1.

## Karjeras statistika

## Atsauces

## Ārējās saites

* Profils "Liverpool" oficiālajā vietnē 
* LFChistory.net profils 
* ESPN profils
Šarls Itandže

**Šarls Ibērs Itandže** (; dzimis  Bobinji, Francijā) ir franču bijušais futbolists, vārtsargs.

## Klubu karjera
### "Lens"
Itandže savu profesionāļa karjeru uzsāka 2001. gadā franču klubā "Lens". Komandas sastāvā viņš aizvadīja 170 Ligue 1 spēles, kā arī 21 maču Eiropas kausu izcīņās. 2007. gada vasarā "Lens" atļāva vārtsargam pārcelties uz "Liverpool", jo bija iegādājušies divus viņa aizvietotājus.

### Liverpool
2007. gada augustā Itandže parakstīja līgumu ar *Liverpool*. "Komandā ir ļoti labs vārtsargs, kurš šeit jau ir trīs gadus. Zinu, ka būšu otrais numurs. Taču sezonā ir 60 spēļu, un zināms, ka spēlēšu vismaz FA kausā un Līgas kausā," sacīja Itandže.

Debiju vienībā viņš piedzīvoja Līgas kausa spēlē pret Reading FC 25. septembrī, ko "Liverpool" uzvarēja ar 4:2. Kopsummā 2007./2008. gada sezonā viņš vārtos stājās trīs FA kausa un četros Līgas kausa mačos. 2008. gada vasarā *Liverpool* viņu izlika transfēru tirgū pēc līguma parakstīšanas ar Djego Kavaljēri. Futbolists gan noraidīja Stambulas "Galatasaray" piedāvājumu. Viņš tā arī vairs netika pie spēļu prakses un 2009. gada janvārī meklēja jaunu komandu.

### "Kavala"
 Itandže tika izīrēts grieķu vienībai "Kavala". "Liverpool" izlēma ļaut aiziet vārtsargam pēc incidenta Hilsboro traģēdijas piemiņā, kur viņš uzvedies neatbilstoši piemiņas dienai.

## Sasniegumi
**Lens**

* UEFA Intertoto kauss: 2005

## Atsauces

## Ārējās saites

* Profils "Liverpool" oficiālajā vietnē
Mihailova sala

**Mihailova sala** () ir  augsts ledus pacēlums Rietumu šelfa ledājā Austrumantarktīdas piekrastē ap  no Leopolda un Astridas krasta. Salu  atklāja PSRS Kompleksā antarktiskā ekspedīcija un nosauca Fabiāna Belinshauzena antarktiskās ekspedīcijas (1819-1821) dalībnieka mākslinieka Pāvela Mihailova vārdā.

## Atsauces
Lambergs

**Lambergs** (; sieviešu dzimtē Lamberga) ir vācu cilmes uzvārds. Cilvēki ar šo uzvārdu:
* Aristids Lambergs (1934—2010) — latviešu uzņēmējs, sabiedriskais darbinieks un politiķis;
* Teodors Emīls Lambergs (*Theodor Emil Lamberg*; 1815–1895) — vācbaltiešu luterāņu mācītājs;
* Valdemārs Lambergs (1905—1973) — latviešu jurists, sabiedriskais darbinieks un žurnālists.

## Skatīt arī
* Lembergs
Nicaragua

***Nicaragua*** var būt spāņu valodas nosaukums:
* Nikaragvas valstij
* Nikaragvas ezeram *(Lago de Nicaragua)*
Sūllīdena

thumb|350px|Sūllīdenas pils
**Sūllīdena** () ir pils Zviedrijā uz Ēlandes salas. Tā ir Zviedrijas karaļa Kārļa XVI Gustava privātais īpašums un viņa ģimenes vasaras dzīvesvieta. Atrodas Replinges apgabalā netālu no Borgholmas pils drupām.

Ideja par pils izveidi radās Zviedrijas karalienei Viktorijai pēc zviedru ārsta Aksela Muntes apciemojuma viņa Itālijas villā Kapri salā. Karaliene visu mūžu mocījās ar veselības problēmām un cerēja, ka Ēlandes maigais klimats uzlabos viņas veselības stāvokli. Pili projektēja arhitekts Torbens Grūts. Tās pamatakmens ielika 1903. gada 25. septembrī un jau pēc trim gadiem, 1906. gada 15. septembrī karaliene Viktorija jau varēja ievākties pilī. Būvniecības materiālus un statujas pils būvniecībai viņa iegādājās Itālijā.

Pēc karalienes Viktorijas nāves pili mantoja viņas pēctecis karalis Gustavs V, kurš pili aprīkoja ar elektrību un ar elektrības apkures sistēmu. Vēlāk viņš novēlēja pili kroņprincim Kārlim Gustavam, ļaudams to izmantot kroņprinča mātei princesei Sibillai. 1973. gadā šeit ievācās karalis Kārlis XVI Gustavs. Pēc karalienes Silvijas plānojuma ozolu birzī tika iestādītas jaunas koku sugas — tūjas un tulpeskokus.

Pils ir trīs stāvu celtne, kuras apakšstāvā atrodas saimniecības telpas, pamatstāvā — otrajā stāvā atrodas ieeja ar halli, salons, ēdamzāle un viesistaba. Hallē atrodas kāpnes, pa kurām var uzkāpt nākamajā stāvā, kur atrodas guļamistaba, kabinets, salons un rezerves trepes uz otro stāvu. Bēniņu stāva atrodas vairākas mazas telpas. Blakus pilij atrodas vairākas saimniecības telpas un staļļi. Sardze un viesi dzīvo namā, kas saucas Kavalieru nams.

Pils dienvidpusē atrodas ar augiem apaugusi galerija un itāļu dārzs, dekorēts ar statujām un krūkām. Tālāk uz dienvidiem no itāļu dārza atrodas angļu parks, kurā karaliene Silvija ir izveidojusi fuksiju arkādi. Pils rietumu pusē atrodas rožu dārzs, kriketa laukums un vasaras nams — lapene. Pils lejpusē, pie Kalmāra līča, atrodas osta ar molu un baseins.

## Attēlu galerija

Attēls:Solliden Sk11 C.jpg|Itāļu dārzs
Attēls:Solliden slott II.JPG|Itāļu dārzs
Attēls:Solliden Sk13 C.jpg|Sardze
Attēls:Solliden Sk12 C.jpg|Pils
Attēls:Solliden.JPG|Pils
Attēls:Gardenhouse Solliden Sk14 C.jpg|Dārza namiņš

## Skatīt arī
* Zviedrijas karaliskā ģimene

## Ārējās saites
Kristiāns Nēmets

**Kristiāns Nēmets** (; dzimis  Ģērā, Ungārijā) ir ungāru futbolists, uzbrucējs. Kopš 2022. gada Nēmets spēlē Ungārijas komandā ''MTK Budapest''.

## Klubu karjera
### "MTK"
Par futbolista pirmo profesionālo komandu kļuva Budapeštas "MTK", ar ko līgums tika parakstīts 2005. gadā. Spēlējot šajā komandā, viņš 37 līgas spēļu laikā guva 16 vārtus un 2006./2007. gada sezonā palīdzēja vienībai ieņemt otro pozīciju nacionālajā čempionātā.

### "Liverpool"
2007. gada vasarā uzbrucējs parakstīja trīs gadu līgumu ar "Liverpool". Klubs uz spēlētāju lika lielas cerības, kas saistītas ar nākotni.  viņš debitēja Liverpūles kluba rezervistu sastāvā un guva divus vārtus pret Mančestras "City" dublieriem. Nedēļu vēlāk viņš izcēlās ar vēl diviem vārtu guvumiem pret "Everton" rezervistiem. Arī savā trešajā mačā, pret "Middlesborough", Nemets guva vārtus.

 futbolists tika iekļauts galvenās komandas sastāvā draudzības spēlei pret "Villarreal" un izgāja laukumā otrā puslaika sākumā. 2. augustā viņš izgāja laukumāvēl vienā pārbaudes mačā - pret Glāzgovas "Rangers".

 Nemets uz vienu mēnesi tika izīrēts "Blackpool".

### "AEK"
"Liverpool"  paziņoja, ka ungāru uzbrucējs 2009./2010. gada sezonu pavadīs grieķu klubā Atēnu "AEK". 30. augustā viņš debitēja vienībā, izejot laukumā uz maiņu pret "Atromitos". Spēles vienīgajos vārtos rezultatīvu piespēli iedeva tieši Nemets. Tajā nedēļā viņu atzina par līgas vērtīgāko spēlētāju.

20. septembrī viņš guva pirmos vārtus "AEK" labā, kad komanda nospēlēja neizķširti 1:1 ar "PAS Giannina". Tuvojoties 2010. gadam, futbolists mocījās ar ceļgala savainojumu, kura dēļ nācās izlaist vairākus mēnešus. Viņš atgriezās ierindā vien uz pēdējām sezonas spēlēm.

## Sasniegumi
**Olympiacos**

* Grieķijas Superlīga: 2010—11

**Columbus Crew**

* MLS kauss: 2020

## Atsauces

## Ārējās saites
Tauriņu nams

thumb|250px|Tauriņu nams

**Taureņu nams** ir viens no Stokholmas muzejiem. Tas atrodas Stokholmas pilsētas pievārtē, ziemeļu pusē, administratīvā atrašanās vieta ir Stokholmas lēnī, Solnas komūnā. Atrodas Hāgas dārzā, ko iekļauj Hāgas parks.
Taureņu namu dibināja 1989. gadā Stefens un Marija Frīdi.Tauriņu nams piesaista ar vairākiem apskates objektiem- taureņu, putnu namu, Āzijas dārzu un Stokholmā vecāko ziemas dārzu.
Taureņu nama teritorija aptver vairāk nekā 800 kvadrātmetru lielu teritoriju, tajā ir radīts tropu klimats- nemainīga temperatūra dienā +25 grādi pēc Celsija,bet naktī +18 grādi, taureņu labsajūtas radīšanai gaisa mitrums vienmēr ir augsts. Šeit ir apskatāmi vairāki tūkstoši dzīvu taureņu.
2007. gadā muzejam ir mainījies saimnieks un Tauriņu namā notiek uzlabošanas darbi.

## Nokļūšana
### Ar sabiedrisko transportu
No pilsētas centra var nokļūt divējādi:
* ar metro līdz stacijai Odenplan, tad ar 515. autobusu līdz pieturai Haga Norra, tālāk sekot norādēm;
* ar metro līdz stacijai Solna Centrum, tad ar 515. autobusu līdz pieturai Haga Norra,tālāk sekot norādēm.
### Ar savu auto
E4 ceļš, Upsālas virziens, jānogriežas uz Haga Norra, jābrauz līdz Hāgas parkam, pie kura ir stāvvieta.
## Muzeja darba laiks
Skatīties muzeja mājas lapā:
* www.fjarilshuset.se
## Skatīt arī
* Hāgas parks
## Ārējās saites
* Taureņu nama mājas lapa
* Darba laiks un atrašanās vieta
* Fotoreportāža
## Attēlu galerija


Attēls:Atlasvlinder.jpg|Taurenis *Attacus atlas*
Attēls:Attacus atlas cat.jpg|*Attacus atlas* kūniņa
Attēls:Butterfly at Fjärilshuset Solna Sweden 2005-06-28 small.jpg|Taurenis *Idea leuconoe*
Attēls:Butterflies at Fjärilshuset Solna Sweden 01 2005-06-28.jpg|Taureņi *Caligo memnon*
Attēls:Amandava subflava.jpg|Taureņu namā
Attēls:Fjaerilshuset Solna.JPG|Taureņu namā
Princese Margarēta

**Margarēta Dezirē Viktorija Amblera kundze** (dzimusi  Hāgas pilī) ir Zviedrijas princese. Viņa ir prinča Gustava Ādolfa un princeses Sibillas ģimenes meita, kā arī karaļa Kārļa XVI Gustava vecākā māsa un princešu Kristīnes, Birgitas un Dezirē māsa.

## Biogrāfija
### Agrīnie gadi
Bērnība laimīgi ritēja Hāgas pilī līdz brīdim, kad  traģiskā aviokatastrofā Dānijas lidlaukā bojā gāja viņas tēvs princis Gustavs Ādolfs Kastrupas. 1950. gadā māte princese Sibilla ar Margarētu un pārējiem bērniem pārvācās uz Stokholmas pili, kur dzīve vairs nebija tik laba, kā līdz šim. Lielu palīdzību un rūpes pēc tēva nāves Margarētai sniedza Zviedrijā dzimusī Dānijas karaliene Ingrīda.
Princese Margarēta mācījās Franču ģimnāzijā, kā arī Martas skolā Stokholmā, kurā apguva ar šūšanu saistītās prasmes. Vēlāk apmeklēja bērnu kopšanas un ēdienu gatavošanas kursus. Jaunībā princese Margarēta bija iemīlējusies augstmanī un džeza pianistā Robinā Daglasā, taču karalis Gustavs VI Ādolfs un māte princese Sibilla nedeva atļauju turpināt attiecības un princeses romāns beidzās.

### Ģimene
1963. gadā princese iepazinās ar angli Džonu Ambleru, ar kuru saderinājās 1964. gada februārī un apprecējās  Ēlandes salas Jērdslosas baznīcā. Salīdzinot ar citu māsu kāzām, šīs bija vienkāršākas, taču tāpat laulību dienā baznīcas priekšā bija pulcējies ļaužu pūlis, kas vēlējās sumināt pāri. Sakarā ar to, ka Margarēta apprecējās ar nekaralisku personu, viņa zaudēja titulu *Viņas Karaliskā Augstība*, tā vietā dabūjot goda titulu *Princese Margarēta, Amblera kundze*.

Pēc kāzām ģimene pārvācās dzīvot uz Lielbritāniju, Londonu, neskatoties uz to, viņa uzturēja tuvu saikni ar savu māti Sibillu.  piedzima pāra pirmais bērns - meita Sibilla Luīze, kuru kristīja par godu mātei, viņas vārdā. Viņiem piedzima arī divi dēli - Čārlzs Edvards, dzimis  un Džeimss Patriks, dzimis . 1996. gadā princese Margarēta un Džons Amblers sāka dzīvot atsevišķi, saglabājot laulību līdz pat Džona Amblera nāvei 2008. gadā. Margarēta ir apmetusies Oksfordšīrā, Lielbritānijā. Viņa ieņem 196. vietu kā Britānijas troņa mantiniece.

## Skatīt arī
* Zviedrijas karaliskā ģimene
* Zviedrijas monarhu uzskaitījums
* Karaliskā apbedījumu vieta
* Hāgas pils

## Ārējās saites
* Princeses biogrāfija
* 75 gadu jubileja

## Attēlu galerija

Attēls:Pincess Margaretha and John Ambler 1964.jpg|Kopā ar savu vīru 1964. gadā
Attēls:Hagasessorna 1948.jpg|Lielākā starp māsām un brāli
Attēls:Princess Margaretha and John Ambler 1964.jpg|Kāzās